ai4bharat/Pralekha huggingface dataset:
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
କଟକରେ ଏଫଆଇଏଚ ପୁରୁଷ ହକି ବିଶ୍ବକପର ଉଦଘାଟନୀ ସମାରୋହରେ ଯୋଗ ଦେଲେ କେନ୍ଦ୍ର ସୂଚନା ଓ ପ୍ରସାରଣ, ଯୁବବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର
ଟୁର୍ଣ୍ଣାମେଣ୍ଟର ସଫଳତା ପାଇଁ ଶୁଭେଚ୍ଛା ଜଣାଇଲେ
ଭାରତୀୟ ହକିର ସମୃଦ୍ଧଶାଳୀ ଯାତ୍ରାରେ ଅନେକ ବିଜୟ ଓ କାଳଜୟୀ କାହାଣୀ ପୂରି ରହିଛି : ଶ୍ରୀ ଅନୁରାଗ ଠାକୁର
ଚଳିତ ବର୍ଷ ତୃତୀୟ ଥର ଏବଂ ଲଗାତାର ଦୁଇଟି ହକି ବିଶ୍ବକପ ଆୟୋଜନ କରିବା ଭାରତ ପାଇଁ ଗର୍ବର ବିଷୟ : ଅନୁରାଗ ଠାକୁର
କ୍ରୀଡ଼ା ଓ ଖେଳର ପ୍ରୋତ୍ସାହନ ଲାଗି ଭାରତ ସରକାର ସବୁ ପ୍ରକାର ପଦକ୍ଷେପ ନେଉଛନ୍ତି : କେନ୍ଦ୍ର କ୍ରୀଡ଼ା ମନ୍ତ୍ରୀ
ଦେଶରେ କ୍ରୀଡ଼ା ଓ ଖେଳର ପ୍ରୋତ୍ସାହନ ଲାଗି ଭାରତ ସରକାର ଅନେକ ପଦକ୍ଷେପ ନେଉଛନ୍ତି । ଏହା କହିଛନ୍ତି କେନ୍ଦ୍ର ସୂଚନା ଓ ପ୍ରସାରଣ ଏବଂ ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର। ସେ କହିଥିଲେ ଯେ ସହଯୋଗୀ ସଂଘୀୟ ବ୍ୟବସ୍ଥାର ଭାବନା ନେଇ ରାଜ୍ୟମାନେ ମଧ୍ୟ ଏ କ୍ଷେତ୍ରରେ ଉଲ୍ଲେଖନୀୟ କାର୍ଯ୍ୟ କରୁଛନ୍ତି। କଟକର ଐତିହାସିକ ବାରବାଟୀ ଷ୍ଟାଡିୟମରେ ଏଫଆଇଏଚ୍ ପୁରୁଷ ହକି ବିଶ୍ବକପର ଉଦଘାଟନୀ ସମାରୋହକୁ ଉଦଘାଟନ କରି କେନ୍ଦ୍ର ମନ୍ତ୍ରୀ କହିଥିଲେ ଯେ, ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଜଣେ କ୍ରୀଡ଼ାପ୍ରେମୀ ହୋଇଥିବା ବେଳେ ତାଙ୍କ ନେତୃତ୍ବରେ ଭାରତ ସରକାର ଜାତୀୟ ହକି ଦଳକୁ ସବୁ ପ୍ରକାର ସହାୟତା ଯୋଗାଇ ଦେଇଛନ୍ତି। କୋଭିଡ-୧୯ ମହାମାରୀ ଭଳି କଷ୍ଟକର ସମୟରେ ହକି ଦଳକୁ ପ୍ରୋତ୍ସାହନ ଦିଆଯିବା ଫଳରେ ଭାରତୀୟ ହକି ଦଳ ଟୋକିଓ ଅଲିମ୍ପିକ୍ସରେ ସମ୍ମାନଜନକ ବ୍ରୋଞ୍ଜ ପଦକ ଜିତିଥିଲା।
କେନ୍ଦ୍ର ମନ୍ତ୍ରୀ କହିଥିଲେ ଯେ ହକି ଖେଳରେ ଭାରତର ଏକ ସମୃଦ୍ଧ ଇତିହାସ ରହିଛି। ସ୍ବାଧୀନତା ପୂର୍ବରୁ କିମ୍ବଦନ୍ତୀ ହକି ଖେଳାଳୀ ମେଜର ଧ୍ୟାନଚାନ୍ଦଙ୍କ ନେତୃତ୍ବରେ ଏବଂ ସ୍ବାଧୀନତା ପରେ ହକି କିମ୍ବଦନ୍ତୀ ବଲବୀର ସିଂ ସିନିୟରଙ୍କ ନେତୃତ୍ବରେ ଭାରତୀୟ ଦଳ ତିନି ଥର ଅଲିମ୍ପିକ୍ସ ସ୍ବର୍ଣ୍ଣ ପଦକ ଜିତିଥିଲା।
କେନ୍ଦ୍ର କ୍ରୀଡ଼ା ମନ୍ତ୍ରୀ ହକି ବିଶ୍ବକପର ଭବ୍ୟ ଉଦଘାଟନୀ ସମାରୋହକୁ ପ୍ରଶଂସା କରିଥିଲେ। ଭାରତରେ ଲଗାତାର ଦୁଇ ଥର ଏଫଆଇଏଚ ପୁରୁଷ ହକି ବିଶ୍ବକପ ଆୟୋଜନ ପାଇଁ ସୁଯୋଗ ଦେଇଥିବାରୁ ଏଫଆଇଏଚ ସଭାପତି ତୟବ ଇକ୍ରାମଙ୍କୁ ଶ୍ରୀ ଠାକୁର ଧନ୍ୟବାଦ ଜଣାଇଥିଲେ। ଦେଶକୁ ଏକ ସୁନ୍ଦର ହକି ଷ୍ଟାଡିୟମ ଭେଟି ଦେଇଥିବାରୁ ସେ ମଧ୍ୟ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ଧନ୍ୟବାଦ ଜଣାଇଥିଲେ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଉଦଘାଟନୀ ସମାରୋହ ଅବସରରେ ଅତିଥିମାନଙ୍କୁ ସ୍ବାଗତ ଜଣାଇଥିଲେ। ହକି ବିଶ୍ବକପ ଆୟୋଜନ ପାଇଁ ଓଡ଼ିଶା ସରକାରଙ୍କୁ ସବୁ ପ୍ରକାର ସହଯୋଗ ଯୋଗାଇ ଦେଇଥିବାରୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ ଭାରତ ସରକାରଙ୍କୁ ସେ ଧନ୍ୟବାଦ ଜଣାଇଥିଲେ।
ଏଫଆଇଏଚ ସଭାପତି ତୟବ ଇକ୍ରାମ, ହକି ଇଣ୍ଡିଆ ସଭାପତି ଦିଲିପ ତିର୍କୀ, ଓଡ଼ିଶା କ୍ରୀଡ଼ା ମନ୍ତ୍ରୀ ତୁଷାରକାନ୍ତି ବେହେରାଙ୍କ ସମେତ ଭାରତୀୟ ଦଳ ଏବଂ ବିଭିନ୍ନ ଅନ୍ତର୍ଜାତୀୟ ଦଳର ଖେଳାଳୀମାନେ ଏହି ଅବସରରେ ଉପସ୍ଥିତ ଥିଲେ ।
ଏଥିପୂର୍ବରୁ ଆଜି ସକାଳେ କେନ୍ଦ୍ର ମନ୍ତ୍ରୀ ଶ୍ରୀ ଠାକୁର ଭୁବନେଶ୍ବର ଦୂରଦର୍ଶନ କେନ୍ଦ୍ର ଏବଂ ଭୁବନେଶ୍ବରସ୍ଥିତ ନେସନାଲ ଏକାଡେମୀ ଫର ବ୍ରଡକାଷ୍ଟିଂ ଏଣ୍ଡ ମଲ୍ଟିମିଡିଆ  ପରିଦର୍ଶନ କରିଥିଲେ। ବିଭାଗୀୟ ଅଧିକାରୀଙ୍କ ସହିତ ସେ ଏହି ଦୁଇ ସଂସ୍ଥାର କାର୍ଯ୍ୟଧାରା ସମୀକ୍ଷା କରିଥିଲେ। ଦୂରଦର୍ଶନର ଦର୍ଶକ ସଂଖ୍ୟା ବଢ଼ାଇବା ପାଇଁ କାର୍ଯ୍ୟକ୍ରମର ମାନରେ ସୁଧାର ଆଣିବା ଉପରେ ସେ ଗୁରୁତ୍ବାରୋପ କରିଥିଲେ। ଏହାଦ୍ବାରା ଦୂରଦର୍ଶନର ବଜାର ଅଂଶଧନ ବୃଦ୍ଧି ପାଇବ ବୋଲି ସେ କହିଥିଲେ।
ଉଭୟ ଦୂରଦର୍ଶନ ଏବଂ ନେସନାଲ ଏକାଡେମୀ ଫର ବ୍ରଡକାଷ୍ଟିଂ ଏଣ୍ଡ ମଲ୍ଟିମିଡିଆ ପରିସରରେ କେନ୍ଦ୍ର ମନ୍ତ୍ରୀ ବୃକ୍ଷରୋପଣ କରିଥିଲେ। ସନ୍ଧ୍ୟାରେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ କଟକ ଆକାଶବାଣୀ ପରିଦର୍ଶନ କରିଥିଲେ।
ପ୍ରତିରକ୍ଷା ମନ୍ତ୍ରଣାଳୟ
ସମୁଦ୍ର ସେତୁ ଅଭିଯାନରେ ଇରାନରୁ ନାଗରିକଙ୍କ ସ୍ଥାନାନ୍ତରଣ ଆରମ୍ଭ କରିଛି ଭାରତୀୟ ନୌସେନା
ଆଜିଠାରୁ  ଭାରତୀୟ ନୌସେନା ସମୁଦ୍ର ସେତୁ ଅଭିଯାନରେ ଭାରତୀୟମାନଙ୍କୁ ସ୍ଵଦେଶ ଫେରାଇ ଆଣିବା କାର୍ଯ୍ୟ ପୁଣି ଆରମ୍ଭ କରିଛି । ଭାରତୀୟ ନୌସେନା ଜାହାଜ ଆଇଏନଏସ ଜଳଶ୍ୱ ଏବଂ ମଗର ମାଳଦୀପ ଏବଂ ଶ୍ରୀଲଙ୍କାରେ ଫସି ରହିଥିବା 2874 ଜଣ ଭାରତୀୟଙ୍କୁ କୋଚି ଏବଂ ତୁତିକୋରିନରେ ପହଞ୍ଚାଇଛନ୍ତି ।
ସମୁଦ୍ର ସେତୁର ପରବର୍ତ୍ତୀ ପର୍ଯ୍ୟାୟ ସ୍ୱରୂପ ଆଜି  ଭାରତୀୟ ନୌସେନା ଜାହାଜ ଆଇଏନଏସ ଶାର୍ଦ୍ଦୁଳ ଇରାନର ବନ୍ଦର ଅବ୍ବାସରୁ ଭାରତୀୟମାନଙ୍କୁ ଗୁଜୁରାଟର ପୋରବନ୍ଦରରେ ପହଞ୍ଚାଇବ । ଯେଉଁ ଭାରତୀୟମାନେ ଆସିବେ ଇରାନରେ ଥିବା ଭାରତୀୟ ଦୂତାବାସ ସେମାନଙ୍କ ଏକ ତାଲିକା ପ୍ରସ୍ତୁତ କରିଛି ।
ଆଇଏନଏସ ଶାର୍ଦ୍ଦୁଳର ବୋର୍ଡରେ ସାମାଜିକ ଦୂରତା ରକ୍ଷା, ଅତିରିକ୍ତ ଚିକିତ୍ସା ସୁବିଧା, ଔଷଧ ଭଣ୍ଡାର ପିପିଇ ଏତ୍ୟାଦି ସହ ଡାକ୍ତରୀ ଉପକରଣ ଓ ଚିକିତ୍ସକ ସୁବିଧା ମହଜୁଦ ଅଛି । ସ୍ଥାନାନ୍ତରିତ ହେଉଥିବା ସମସ୍ତଙ୍କ ପାଇଁ ମୌଳିକ ସ୍ୱାସ୍ଥ୍ୟ ସୁବିଧା ପ୍ରଦାନ କରାଯିବ । ଆବଶ୍ୟକ ହେଲେ ସଙ୍ଗରୋଧ ଗୃହର ମଧ୍ୟ ବ୍ୟବସ୍ଥା ରହିଛି । ତେବେ ଲକ୍ଷଣ ଥିବା ଓ ନଥିବା ନିର୍ବିଶେଷରେ ସମସ୍ତ ଯାତ୍ରୀଙ୍କ ପାଇଁ କୋଭିଡ ନିୟମାବଳୀ ମାନିବାକୁ ହେବ । ପୋର ବନ୍ଦର ପହଞ୍ଚିବା ପରେ ସମସ୍ତ ସ୍ଥାନାନ୍ତରିତ ବ୍ୟକ୍ତିଙ୍କୁ ଗୁଜରାଟ ରାଜ୍ୟ ସରକାରଙ୍କ ଜିମାରେ ଛଡା ଯିବାର କାର୍ଯ୍ୟକ୍ରମ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ - ୧୯ ରୁ ଶୀଘ୍ର ଆରୋଗ୍ୟ ପାଇଁ ବାରାକ ଓବାମାଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋଭିଡ - ୧୯ ରୁ ଶୀଘ୍ର ଆରୋଗ୍ୟ ପାଇଁ ଆମେରିକାର ପୂର୍ବତନ ରାଷ୍ଟ୍ରପତି ବାରାକ ଓବାମାଙ୍କୁ ଶୁଭେଚ୍ଛା ଜଣାଇଛନ୍ତି।
ଆମେରିକାର ପୂର୍ବତନ ରାଷ୍ଟ୍ରପତି ବାରାକ ଓବାମାଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
କୋଭିଡ - ୧୯ ରୁ ଶୀଘ୍ର ଆରୋଗ୍ୟ ଏବଂ ପରିବାରର ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ବାରାକ ଓବାମାଙ୍କୁ ମୋର ଶୁଭେଚ୍ଛା |
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଜିର ଗଣତନ୍ତ୍ର ଦିବସ କାର୍ଯ୍ୟକ୍ରମର ଝଲକ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜିର ଗଣତନ୍ତ୍ର ଦିବସ କାର୍ଯ୍ୟକ୍ରମର ଝଲକ ଶେୟାର କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜିର ଗଣତନ୍ତ୍ର ଦିବସ କାର୍ଯ୍ୟକ୍ରମର ଝଲକ ଶେୟାର କରୁଛି ।”
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ମଧ୍ୟପ୍ରଦେଶ ରାଜ୍ୟପାଳ ଲାଲଜୀ ଟଣ୍ଡନଙ୍କ ବିୟୋଗରେ କେନ୍ଦ୍ର ସ୍ଵରାଷ୍ଟ୍ରମନ୍ତ୍ରୀ ଅମିତ ଶାହଙ୍କ ଗଭୀର ଶୋକ
• ଲାଲଜୀ ଟଣ୍ଡନଙ୍କ ସମଗ୍ର ଜୀବନ ଜନସେବା ପ୍ରତି ଥିଲା ସମର୍ପିତ : ଗୃହ ମନ୍ତ୍ରୀ
• ଜନସେବକ ଭାବେ ଲାଲଜୀ ଟାଣ୍ଡନ ଭାରତୀୟ ରାଜନୀତିରେ ଗଭୀର ଛାପ ଛାଡିଯାଇଛନ୍ତି : ଅମିତ ଶାହ
• ତାଙ୍କ ଆତ୍ମାର ଶାନ୍ତି ପାଇଁ ପ୍ରାର୍ଥନା ସହିତ ପରିବାର ପ୍ରତି ଗଭୀର ସମବେଦନା ଜଣାଇଲେ ଗୃହମନ୍ତ୍ରୀ
ମଧ୍ୟପ୍ରଦେଶର ରାଜ୍ୟପାଳ ଶ୍ରୀ ଲାଲଜୀ ଟଣ୍ଡନଙ୍କ ବିୟୋଗରେ କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ ଗଭୀର ଶୋକ ବ୍ୟକ୍ତ କରିଛନ୍ତି । ଏକ ଟ୍ଵିଟରେ କେନ୍ଦ୍ର ଗୃହମନ୍ତ୍ରୀ କହିଛନ୍ତି, ଶ୍ରୀ ଲାଲଜୀ ଟଣ୍ଡନଙ୍କ ସମଗ୍ର ଜୀବନ ଜନସେବା ପ୍ରତି ସମର୍ପିତ ଥିଲା ।
ଶ୍ରୀ ଅମିତ ଶାହ ଆହୁରି କହିଛନ୍ତି ଯେ, ଜଣେ ସରକାରୀ କର୍ମଚାରୀ ଭାବେ ଶ୍ରୀ ଲାଲଜୀ ଟଣ୍ଡନ ଭାରତୀୟ ରାଜନୀତିରେ ଗଭୀର ଛାପ ଛାଡିଯାଇଛନ୍ତି ଏବଂ ତାଙ୍କ ବିୟୋଗ ଦେଶ ପାଇଁ ଏକ ଅପୂରଣୀୟ କ୍ଷତି ।
ବିଦାୟୀ ଆତ୍ମାର ଶାନ୍ତି ପାଇଁ ସ୍ଵରାଷ୍ଟ୍ର ମନ୍ତ୍ରୀ ଭଗବାନଙ୍କଠାରେ ପ୍ରାର୍ଥନା କରିବା ସହିତ ତାଙ୍କ ପରିବାର ପ୍ରତି ନିଜର ସମବେଦନା ଜଣାଇଛନ୍ତି ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ପରୀକ୍ଷା ପେ ଚର୍ଚ୍ଚା 2021ର ଚତୁର୍ଥ ସଂସ୍କରଣ ନିମନ୍ତେ ପଞ୍ଜୀକରଣ ପ୍ରକ୍ରିୟା ଆଜିଠାରୁ ଆରମ୍ଭ: କେନ୍ଦ୍ର ଶିକ୍ଷାମନ୍ତ୍ରୀ
ଚଳିତ ବର୍ଷ ପରୀକ୍ଷା ପେ ଚର୍ଚ୍ଚା ହେବ ଭର୍ଚୁଆଲ ପଦ୍ଧତିରେ
କୋଟି କୋଟି ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକ ଭାରତ ଓ ଭାରତ ବାହାରୁ ଭର୍ଚୁଆଲ ମାଧ୍ୟମରେ ଅଂଶ ଗ୍ରହଣ କରିବେ
ଅନଲାଇନ ପ୍ରତିଯୋଗିତା ଭିତ୍ତିରେ ଅଂଶ ଗ୍ରହଣକାରୀ ବଛାଯିବ
ମୋ ସରକାର ଉପରେ ପ୍ରଶ୍ନ ଛାତ୍ରଛାତ୍ରୀଙ୍କଠାରୁ ଆହ୍ୱାନ
ମନୋନୀତ ପ୍ରଶ୍ନାବଳୀ ମୁଖ୍ୟ ଇଭେଣ୍ଟରେ ସ୍ଥାନ ପାଇବ
ସ୍କୁଲ ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକମାନଙ୍କ ସହ ସାମାଜିକ ଗଣମାଧ୍ୟମ ମଞ୍ଚରେ ପ୍ରଧାନମନ୍ତ୍ରୀଙ୍କ ଭାବ ବିନିମୟ କାର୍ଯ୍ୟକ୍ରମ ପରୀକ୍ଷା ପେ ଚର୍ଚ୍ଚା-2021ର ଚତୁର୍ଥ ସଂସ୍କରଣ ନିମନ୍ତେ ପଞ୍ଜୀକରଣ ଆଜିଠାରୁ ଆରମ୍ଭ ହେବ । କେନ୍ଦ୍ର ଶିକ୍ଷାମନ୍ତ୍ରୀ ଶ୍ରୀ ରମେଶ ପୋଖରିଆଲ  ଏହା ଆଜି  ଘୋଷଣା କରିଛନ୍ତି ।
ପରୀକ୍ଷା ପେ ଚର୍ଚ୍ଚା ଏକ ବହୁ ପ୍ରତିକ୍ଷିତ ବାର୍ଷିକ କାର୍ଯ୍ୟକ୍ରମ ଯେଉଁଥିରେ ପ୍ରଧାନମନ୍ତ୍ରୀ ବିଦ୍ୟାର୍ଥୀ, ଶିକ୍ଷକ ଓ ଅଭିଭାବକମାନଙ୍କ ସହ ପରୀକ୍ଷା ସମ୍ବଳିତ ବିଭିନ୍ନ ମାନସିକ ଉଦବେଳନ ଓ ସମସ୍ୟା ସମ୍ପର୍କରେ ତାଙ୍କ ସ୍ୱଭାବ ସୁଲଭ ଢ଼ଙ୍ଗରେ ଲାଇଭ କାର୍ଯ୍ୟକ୍ରମ ଜରିଆରେ ଉତ୍ତର ଦେଇଥାନ୍ତି । ଏଥର କାର୍ଯ୍ୟକ୍ରମ ଭର୍ଚ୍ଚୁଆଲ ମୋଡରେ ପରିଚାଳିତ ହେବ ବୋଲି ଶ୍ରୀ ପୋଖରିଆଲ କହିଛନ୍ତି । ସେ ଆହୁରି କହିଛନ୍ତି ଯେ ପରୀକ୍ଷାରେ ମାନସିକ ଚାପ ସମ୍ପର୍କିତ ପ୍ରଶ୍ନାବଳୀ ନବମରୁ ଦ୍ୱାଦଶ ଶ୍ରେଣୀ ପର୍ଯ୍ୟନ୍ତ ବିଦ୍ୟାର୍ଥୀଙ୍କଠାରୁ ମାଇଗଭ ପ୍ଲାଟଫର୍ମ ଜରିଆରେ ଆମନ୍ତ୍ରଣ କରାଯିବ । ମନୋନୀତ ପ୍ରଶ୍ନଗୁଡିକ କାର୍ଯ୍ୟକ୍ରମରେ ସ୍ଥାନ ପାଇବ । ମାଇଗଭ ପ୍ଲାଟଫର୍ମ ଜରିଆରେ କରାଯାଉଥିବା ଏକ ଅନଲାଇନ ସୃଜନଶୀଳ ଲିଖନ ପ୍ରତିଯୋଗିତା ମାଧ୍ୟମରେ ଦେଶବ୍ୟାପୀ ବିଦ୍ୟାଳୟ ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକ ବଛାଯିବେ ବୋଲି ସେ ଜଣାଇଛନ୍ତି । ପ୍ରତିଯୋଗିତା ନିମନ୍ତେ ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକଙ୍କ ନିମନ୍ତେ ଭିନ୍ନ ଭିନ୍ନ ବିଷୟ ଦିଆଯିବ । ଆବେଦନକାରୀ ସେମାନଙ୍କ ପ୍ରଶ୍ନ ପ୍ଲାଟଫର୍ମରେ ମଧ୍ୟ ସ୍ଥାନିତ କରିପାରିବେ । ମନୋନୀତ ଅଂଶଗ୍ରହଣକାରୀମାନେ ଅନଲାଇନରେ ସେମାନଙ୍କ ନିଜ ନିଜ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ କାର୍ଯ୍ୟକ୍ରମରେ ଅଂଶ ଗ୍ରହଣ କରିବେ ଓ ସେମାନଙ୍କୁ ଏକ ପିପିସି କିଟ୍  ମଧ୍ୟ ଦିଆଯିବ । ଅନଲାଇନ ସୃଜନାତ୍ମକ ଲେଖା ପାଇଁ ପୋର୍ଟାଲ ମାର୍ଚ୍ଚ 14, 2021 ପର୍ଯ୍ୟନ୍ତ ଖୋଲା ଯିବ ବୋଲି ସେ କହିଛନ୍ତି ।
ପୋର୍ଟାଲର ଲିଙ୍କ ପାଇବା ପାଇଁ ଏଠାରେ କ୍ଲିକ କରନ୍ତୁ-
https://innovateindia.mygov.in/ppc-2021/
ଛାତ୍ରଛାତ୍ରୀଙ୍କ ନିମନ୍ତେ ମାଇ ଗଭ ପ୍ରତିଯୋଗିତାର ସୃଜନାତ୍ମକ ଲିଖନ ପାଇଁ ବିଷୟ
ବିଷୟ 1- ପରୀକ୍ଷା ସବୁ ପର୍ବପର୍ବାଣି ଭଳି, ତାକୁ ପାଳନ କରନ୍ତୁ ।
କାର୍ଯ୍ୟ: ନିଜର ମନମୁତାବକ ଏକ ପର୍ବର ଦୃଶ୍ୟ ଅଙ୍କନ କରନ୍ତୁ ।
ବିଷୟ 2- ଭାରତ ଅତୁଳନୀୟ, ଭ୍ରମଣ କର ଓ ଏହାକୁ ଖୋଜ ।
କାର୍ଯ୍ୟ: ଭାବି ନିଅନ୍ତୁ ଆପଣଙ୍କ ବନ୍ଧୁ ତିନି ଦିନ ପାଇଁ ଆପଣଙ୍କ ସହରକୁ ଆସିଛନ୍ତି । ପ୍ରତ୍ୟେକ ବିଭାଗରେ ତାଙ୍କ ସ୍ମୃତିପଟରେ କେଉଁ ସବୁ ବିଷୟ ଆପଣ ସୃଷ୍ଟି କରିବେ ।
- ଦେଖିବାକୁ ଥିବା ସ୍ଥାନ: 
- ମନ ମୁତାବକ ଖାଦ୍ୟ: 
- ସ୍ମରଣୀୟ ଅଭିଜ୍ଞତା: 
ବିଷୟ 3- ଜଣକର ଭ୍ରମଣ ଶେଷ ହେଲେ ଅନ୍ୟ ଜଣଙ୍କର ଆରମ୍ଭ ।
କାର୍ଯ୍ୟ: 1500 ଶବ୍ଦ ମଧ୍ୟରେ ତୁମ ବିଦ୍ୟାଳୟର ସବୁଠାରୁ ସ୍ମରଣୀୟ ଘଟଣାର ବର୍ଣ୍ଣନା ।
ବିଷୟ 4- ଆକାଂକ୍ଷା, କେବଳ ହେବା ପାଇଁ ନୁହଁ, କିଛି କରିବା ପାଇଁ ।
କାର୍ଯ୍ୟ: ଯଦି ଅର୍ଥ ଓ ସୁଯୋଗର କୌଣସି କଟକଣା ନଥାଏ ଆପଣ ସମାଜ ପାଇଁ କଣ ଓ କାହିଁକି କରିବେ? ପନ୍ଦର ଶହ ଶବ୍ଦ ମଧ୍ୟରେ ଏକ ଲେଖା ଦିଅନ୍ତୁ ।
ବିଷୟ 5- କୃତଜ୍ଞ ରୁହ ।
କାର୍ଯ୍ୟ: ପାଞ୍ଚ ଶହ ଶବ୍ଦ ମଧ୍ୟରେ ଯାହାଙ୍କ ନିକଟରେ ଆପଣ କୃତଜ୍ଞ ତାଙ୍କ ପାଇଁ କୃତଜ୍ଞତାର ପତ୍ର ଲେଖ ।
ଶିକ୍ଷକଙ୍କ ନିମନ୍ତେ
ବିଷୟ: ଅନଲାଇନ ଶିକ୍ଷା ପଦ୍ଧତି – ଏହାର ସୁବିଧା କଣ ଓ ଏହାକୁ କିପରି ଆହୁରି ଉନ୍ନତ କରିହେବ ।
କାର୍ଯ୍ୟ – ବିଷୟ ଉପରେ 15 ଶହ ଶବ୍ଦ ମଧ୍ୟରେ ଏକ ରଚନା ଲେଖ ।
ମାତା ପିତା ଅଭିଭାବକଙ୍କ ନିମନ୍ତେ
ବିଷୟ 1- ତମର ଶିକ୍ଷାରେ ପିଲାର ଜୀବନ ଗଠନ ହୁଏ, ଯାହା ତୁମେ ସବୁବେଳେ କହିଥାଅ ।
କାର୍ଯ୍ୟ: ପିଲାର ଭବିଷ୍ୟତ ପାଇଁ ତମ ମନରେ ଥିବା ଚିନ୍ତାର ଏକ ଗଳ୍ପଲେଖ । ତୁମ ପିଲା ଏହାର ପ୍ରଥମ ବାକ୍ୟ ଲେଖୁ । ତା ପରେ ପନ୍ଦର ଶହ ଶବ୍ଦ ମଧ୍ୟରେ ନିଜେ ଲେଖ ।
ବିଷୟ 2- ତୁମ ପିଲାର ସାଙ୍ଗ ହୋଇଯାଅ, ମାନସିକ ଚାପ ଦୂର କର ।
କାର୍ଯ୍ୟ- ଶହେ ଶବ୍ଦ ମଧ୍ୟରେ ତୁମ ପିଲା ପାଇଁ ଏକ ପୋଷ୍ଟକାର୍ଡରେ ଲେଖ । ତାକୁ ଜଣାଅ ଏହା କାହିଁକି ଗୁରତ୍ୱପୂର୍ଣ୍ଣ ।
ସଂସ୍କୃତି ମନ୍ତ୍ରଣାଳୟ
ହର ଘର ତିରଙ୍ଗା ୱେବ୍ ସାଇଟ୍ରେ ୫ କୋଟିରୁ ଅଧିକ ତିରଙ୍ଗା ସେଲ୍ଫି ଅପଲୋଡ୍ ହୋଇଛି
ଏହା ପ୍ରକୃତରେ ଦେଶକୁ ଭଲ ପାଇବାର ସାମୂହିକ ଅଭିବ୍ୟକ୍ତି ଏବଂ ମାତୃଭୂମି ସହିତ ସଂଯୋଗର ଏକ ବିଶେଷ ମୁହୂର୍ତ : ଶ୍ରୀ ଜି. କିଷନ ରେଡ୍ଡୀ
ହର ଘର ତିରଙ୍ଗା ୱେବ୍ ସାଇଟ୍ରେ ଲୋକ ମାନଙ୍କ ଦ୍ୱାରା ୫ କୋଟିରୁ ଅଧିକ ପରିମାଣର ତିରଙ୍ଗା ସେଲ୍ଫି ଅପଲୋଡ୍ ହୋଇଛି, ଯାହା ହେଉଛି ଏକ ଏକ ଚମତ୍କାର ସଫଳତା ।
୧୫ ଅଗଷ୍ଟ, ୨୦୨୨ରେ ୭୫ ସପ୍ତାହର କାଉଂଟଡାଉନ୍ ସମ୍ପୂର୍ଣ୍ଣ ହୋଇ ଯିବା ପରେ, ଭାରତ ସ୍ୱାଧୀନତାର ୭୬ ତମ ବର୍ଷର ଆରମ୍ଭ କରିଛି । କେନ୍ଦ୍ର ସରକାରଙ୍କ ପକ୍ଷରୁ ଆଜଦୀର ଅମୃତ ମହୋତ୍ସବ ପାଳନ ନିମନ୍ତେ ନୋଡାଲ୍ ମନ୍ତ୍ରଣାଳୟ, ସଂସ୍କୃତି ମନ୍ତ୍ରଣାଳୟ ଦ୍ୱାରା ସଂଚାଳିତ ହର ଘର ତିରଙ୍ଗା ନାମରେ ଏକ ପଦକ୍ଷେପ ଆରମ୍ଭ ହୋଇ ଯାଇଛି ।
ଏହି ପଦକ୍ଷେପ ଅମୃତ କାଳ  ସମୟରେ ରାଷ୍ଟ୍ର ନିର୍ମାଣ ପ୍ରତି ପ୍ରତିବଦ୍ଧତା ରୂପରେ ତିରଙ୍ଗା ସହିତ ଗଭୀର ବ୍ୟକ୍ତିଗତ ସମ୍ବନ୍ଧକୁ ପ୍ରୋତ୍ସାହିତ କରିବା ନିମନ୍ତେ ସମର୍ପିତ ଅଟେ । ଏହା ଅନୁସାରେ ଭାରତୀୟ ମାନେ ସମସ୍ତ ସ୍ଥାନରେ – ଘରେ ହେଉ କିମ୍ବା କାର୍ଯ୍ୟସ୍ଥଳରେ ପତାକା ଉଡାଇବା ନିମନ୍ତେ ଅନୁରୋଧ କରା ଯାଇଥିଲା ।
ଏକ ମିଳିତ ପ୍ରାରୂପରେ ପରିକଳ୍ପିତ ହୋଇଥିବା ଏହି କାର୍ଯ୍ୟକ୍ରମ ବ୍ୟକ୍ତିଗତ ପ୍ରସଙ୍ଗରେ ପତାକା ସହିତ ଏକ ବ୍ୟକ୍ତିଗତ ଏବଂ ଭାବନାତ୍ମକ ସମ୍ବନ୍ଧକୁ ଧାରଣ କରିଥାଏ । ଏହି ପଦକ୍ଷେପ ନିମନ୍ତେ ସ୍ୱତନ୍ତ୍ର ୱେବ୍ ସାଇଟ୍  କରା ଯାଇଥିଲା । ଏହି ୱେବ୍ ସାଇଟ୍ରେ ପତାକା ସହିତ ସେଲ୍ଫି ଅପଲୋଡ୍ କରି ଏକ ସାମୂହିକ ଉତ୍ସବ ପାଳନ କରିବା ଏବଂ ଦେଶଭକ୍ତିର ଉତ୍ସାହ ବଢ଼ାଇବା ନିମନ୍ତେ ପରିକଳ୍ପନା କରା ଯାଇଥିଲା ।
ଏହା ପୂର୍ବରୁ ଆଜି ସକାଳେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ଦିବସ ଅବସରରେ ତାଙ୍କର ସମ୍ବୋଧନରେ କହିଥିଲେ ଯେ, ଗତ କିଛି ଦିନ ଭିତରେ, ଆମେମାନେ ଏକ ନୂତନ ଶକ୍ତିକୁ ଦେଖିଛେ ଏବଂ ଅନୁଭବ କରିଛେ, ଯାହା ସାମୂହିକ ବିବେକର ପୁର୍ନଜାଗରଣ ଥିଲା ଏବଂ ଏହି ସାମୂହିକ ଅନ୍ତରାତ୍ମା ଦେଶର ସବୁଠାରୁ ବଡ ସମ୍ପତି ଅଟେ । ଏହା ସେହି ଅମୃତ/ ମଧୁ ଭଳି ଅଟେ, ଯାହା ସ୍ୱାଧୀନତାର ସଂଗ୍ରାମ ବର୍ଷ ଗୁଡିକରେ ସୃଷ୍ଟି ହୋଇଥିଲା ।
ମାନନୀୟ ପ୍ରଧାନମନ୍ତ୍ରୀ ୨୨ ଜୁଲାଇ, ୨୦୨୨ରେ ଘରେ ଘରେ ଜାତୀୟ ପତାକାକୁ ଉଡାଇ କିମ୍ବା ଲଗାଇ ‘ହର ଘର ତିରଙ୍ଗା’ ଆନ୍ଦୋଳନରେ ସାମିଲ୍ ହେବା ପାଇଁ ସମସ୍ତଙ୍କୁ ଆହ୍ୱାନ କରିଥିଲେ ।
ଭାରତର ଇତିହାସରେ ଏହି ବିଶେଷ ମୁହୂର୍ତର ଉତ୍ସବକୁ ପାଳନ କରୁଥିବା ଭାରତ ଏବଂ ସାରା ବିଶ୍ୱର ଅନେକ ବ୍ୟକ୍ତିଙ୍କର ଭାଗୀଦାରୀତା କାରଣରୁ ଆଜି ଦ୍ୱିପ୍ରହର ପରେ ପ୍ରାୟ ୪ ଟା ବେଳକୁ ୫ କୋଟି ତିରଙ୍ଗା ସେଲ୍ଫି ୱେବ୍ ସାଇଟ୍ ମାଧ୍ୟମରେ ହାସଲ କରା ଯାଇଛି । ସ୍ୱାଧୀନତାର ୭୫ ବର୍ଷକୁ ସ୍ମରୋଣତ୍ସବ କରିବା ନିମନ୍ତେ ୧୨ ମାର୍ଚ୍ଚ ୨୦୨୧ ରୁ ଆରମ୍ଭ ହୋଇଥିବା ୭୫ ସପ୍ତାହର କାଉଂଟଡାଉନ୍ ୧୫ ଅଗଷ୍ଟ, ୨୦୨୨ ପର୍ଯ୍ୟନ୍ତ ଆରମ୍ଭ ହୋଇଥିଲା ଏବଂ ୧୫ ଅଗଷ୍ଟ ୨୦୨୩ ପର୍ଯ୍ୟନ୍ତ ଏହା ଚାଲୁ ରହିବ ।
ଏହି ଅନୁଭବ ଉପରେ ବିଚାର କରି ସଂସ୍କୃତି, ପର୍ଯ୍ୟଟନ ଏବଂ ଉତର ପୂର୍ବାଂଚଳ ବିକାଶ ମନ୍ତ୍ରୀ ଶ୍ରୀ ଜି. କିଶାନ ରେଡ୍ଡୀ କହିଥିଲେ ଯେ, “୫ କୋଟି ତିରଙ୍ଗା ସେଲ୍ଫି ‘ଦେଶ ପ୍ରଥମ ଏବଂ ସର୍ବଦା ପ୍ରଥମ’ର ଚିନ୍ତାଧାରା ରଖିବା ନିମନ୍ତେ କର୍ତବ୍ୟରତ ଭାରତୀୟ ମାନଙ୍କର ପ୍ରତିବଦ୍ଧତାକୁ ପ୍ରଦର୍ଶିତ କରୁଛି । ଧନ୍ୟବାଦ, ଭାରତ । ଏହା ପ୍ରକୃତରେ ମାତୃଭୂମି ପ୍ରତି ଭଲ ପାଇବା ଏବଂ ସଂଯୋଗର ସାମୂହିକ ଅଭିବ୍ୟକ୍ତିକୁ ପ୍ରଦର୍ଶନ କରିବାର ଏକ ବିଶେଷ ମୁହୂର୍ତ ଅଟେ । ମୁଁ ସମସ୍ତଙ୍କୁ ସ୍ୱାଧୀନତା ଦିବସର ବହୁତ ବହୁତ ଶୁଭ କାମନା ଜଣାଉଛି ।”
ସେ ଏହା ମଧ୍ୟ ସଙ୍କେତ ଦେଇଥିଲେ ଯେ, ଏକ ଗତିବିଧି ରୂପରେ , ୱେବ୍ସାଇଟ୍ ଲୋକ ମାନଙ୍କୁ ସେମାନଙ୍କ ଆଇପିର ଆଧାରରେ ଯେକୌଣସି ସ୍ଥାନରେ ଡିଜିଟାଲ୍ ରୂପରେ ‘ଫ୍ଲାଗ୍ ପିନ୍’ କରିବାର ସୁବିଧା ପ୍ରଦାନ କରିଛି । ଏହି ବିଶେଷତା ମାଧ୍ୟମରେ ସମଗ୍ର ଭାରତ ଏବଂ ବିଶ୍ୱ ସ୍ତରରେ ଭାଗୀଦାରୀ ୫ କୋଟିରୁ ଅଧିକ ହେବା ସହିତ ଏହି ମାଇଲ୍ ଖୁଂଟକୁ ଅତିକ୍ରମ କରି ଏଥିରେ ଏକ ବଡ ଉତ୍ସାହ ଦେଖା ଯାଇଛି ।
ପ୍ରଧାନମନ୍ତ୍ରୀ ଶ୍ରୀ ମୋଦୀ ନିଜର ସ୍ୱାଧୀନତା ଦିବସର ସମ୍ବୋଧନରେ ଦେଶକୁ ଏହା ମଧ୍ୟ କହିଥିଲେ, “ମୁଁ ଯୁବକ ମାନଙ୍କୁ ନିଜ ଜୀବନର ଆଗାମୀ ୨୫ ବର୍ଷ ଦେଶର ବିକାଶ ନିମନ୍ତେ ସମର୍ପିତ କରିବା ପାଇଁ ଅନୁରୋଧ କରୁଛି । ଆମେ ସମଗ୍ର ମାନବ ଜାତିର ବିକାଶ ଦିଗରେ କାର୍ଯ୍ୟ କରିବା । ଏହା ଭାରତର ଶକ୍ତି ଅଟେ ।”
ପତାକା ସହିତ ୫ କୋଟି ସେଲ୍ଫି ହାସଲ କରାଯିବା ଭାରତକୁ ଶୀର୍ଷ ସ୍ଥାନରେ ରଖିବା ଏବଂ ଭାରତକୁ ସର୍ବୋଚ୍ଚ ରାଷ୍ଟ୍ର କରିବା କ୍ଷେତ୍ରରେ ୫ କୋଟି ପ୍ରତିଶ୍ରୁତିର ପ୍ରମାଣ ଅଟେ ।
କ୍ୟାବିନେଟ
କେନ୍ଦ୍ରଶାସିତ ଅଞ୍ଚଳ ଲଦାଖ ନିମନ୍ତେ ଏକ ସମନ୍ୱିତ ବହୁମୁଖୀ ଭିତ୍ତିଭୂମି ବିକାଶ ନିଗମ ପ୍ରତିଷ୍ଠା ପାଇଁ ମନ୍ତ୍ରିମଣ୍ଡଳର ଅନୁମୋଦନ
୨୫ କୋଟି ଟଙ୍କାର ସେୟାର କ୍ୟାପିଟାଲ ସହ ଏହି ନିଗମ ଉକ୍ତ ଅଞ୍ଚଳର ବିକାଶ ପାଇଁ ପ୍ରଥମ ଉତ୍ସର୍ଗୀକୃତ ସଂଗଠନ ହେବ
ଏହି ନିଗମ ଶିଳ୍ପ, ପର୍ଯ୍ୟଟନ, ପରିବହନ ଏବଂ ସ୍ଥାନୀୟ ଉତ୍ପାଦ ଓ ହସ୍ତଶିଳ୍ପ ସାମଗ୍ରୀର ବିପଣନ ନିମନ୍ତେ କାର୍ଯ୍ୟ କରିବ
ଲଦାଖରେ ଭିତ୍ତିଭୂମି ବିକାଶ ଲାଗି ଏକ ପ୍ରମୁଖ ନିର୍ମାଣ ଏଜେନ୍ସି ଭାବେ କାର୍ଯ୍ୟ କରିବ ନିଗମ
ଲଦାଖ ଅଞ୍ଚଳରେ ନିଯୁକ୍ତି ସୃଷ୍ଟି ଏବଂ ସାମଗ୍ରିକ ଓ ସମନ୍ୱିତ ବିକାଶ ଜରିଆରେ ଆତ୍ମନିର୍ଭର ଭାରତ ଲକ୍ଷ୍ୟ ସାକାର ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରିମଣ୍ଡଳ କେନ୍ଦ୍ରଶାସିତ ଅଞ୍ଚଳ ଲଦାଖ ପାଇଁ ଏକ ସମନ୍ୱିତ ବହୁମୁଖୀ ଭିତ୍ତିଭୂମି ବିକାଶ ନିଗମ ପ୍ରତିଷ୍ଠା ଲାଗି ମଞ୍ଜୁରି ପ୍ରଦାନ କରିଛି ।
ନିଗମ ନିମନ୍ତେ ୧,୪୪,୨୦୦ ଟଙ୍କାରୁ ୨,୧୮,୨୦୦ ଟଙ୍କା ସ୍ତରର ବେତନ ରେ ଏକ ପରିଚାଳନା ନିଦେ୍ର୍ଦଶକ ପଦବି ସୃଷ୍ଟି ନିମନ୍ତେ ମଧ୍ୟ ମନ୍ତ୍ରିମଣ୍ଡଳ ମଞ୍ଜୁରି ପ୍ରଦାନ କରିଛି ।
ନିଗମର ପ୍ରାଧିକୃତ ସେୟାର କ୍ୟାପିଟାଲ ୨୫ କୋଟି ଟଙ୍କା ହେବ ଏବଂ ପୁନରାବୃତ୍ତି ବ୍ୟୟ ବର୍ଷକୁ ପାଖାପାଖି ୨.୪୨ କୋଟି ଟଙ୍କା ହେବ । ଏହା ଏକ ନୂଆ ପ୍ରତିଷ୍ଠାନ । ବର୍ତ୍ତମାନ, ନୂଆକରି ଗଠନ ହୋଇଥିବା ଲଦାଖ କେନ୍ଦ୍ରଶାସିତ ଅଞ୍ଚଳ ମଧ୍ୟରେ ଏଭଳି ସଂଗଠନ ଆଦୌ ନାହିଁ । ଏହି ଅନୁମୋଦନ ଦ୍ୱାରା ବିପୁଳ ନିଯୁକ୍ତି ସୁଯୋଗ ସୃଷ୍ଟି ହୋଇପାରିବ, କାରଣ ନିଗମ ଏଠାରେ ବିଭିନ୍ନ ପ୍ରକାର ବିକାଶମୂଳକ କାର୍ଯ୍ୟକଳାପ ହାତକୁ ନେବ । ଏହି ନିଗମ ଶିଳ୍ପ, ପର୍ଯ୍ୟଟନ, ପରିବହନ ଏବଂ ସ୍ଥାନୀୟ ଉତ୍ପାଦ ଓ ହସ୍ତଶିଳ୍ପ ସାମଗ୍ରୀ ନିମନ୍ତେ ବିପଣନ ଲାଗି କାର୍ଯ୍ୟ କରିବ । ଲଦାଖରେ ଭିତ୍ତିଭୂମି ବିକାଶ ନିମନ୍ତେ ଏହି ନିଗମ ଏକ ପ୍ରମୁଖ ନିର୍ମାଣ ଏଜେନ୍ସି ଭାବେ ମଧ୍ୟ କାର୍ଯ୍ୟ କରିବ ।
ଉକ୍ତ ନିଗମ ପ୍ରତିଷ୍ଠା ହେବା ଦ୍ୱାରା ଲଦାଖ କେନ୍ଦ୍ରଶାସିତ ଅଞ୍ଚଳର ସାମଗ୍ରିକ ତଥା ସମନ୍ୱିତ ବିକାଶ ପାଇଁ ବାଟ ଖୋଲିବ । ଫଳରେ ଏହା ସମଗ୍ର କ୍ଷେତ୍ର ଓ କେନ୍ଦ୍ରଶାସିତ ଅଞ୍ଚଳର ଲୋକମାନଙ୍କର ସାମାଜିକ-ଆର୍ଥିକ ବିକାଶକୁ ସୁନିଶ୍ଚିତ କରିବ ।
ବହୁ ଦିଗରୁ ବିକାଶର ପ୍ରଭାବ ଦେଖିବାକୁ ମିଳିବ । ଅଧିକନ୍ତୁ ଏହା ମାନବ ସମ୍ବଳ ବିକାଶକୁ ଅଧିକ ସମୃଦ୍ଧ କରିବ ଏବଂ ଏହାର ଉନ୍ନତ ଉପଯୋଗରେ ମଧ୍ୟ ସହାୟକ ହେବ । ଉତ୍ପାଦ ଓ ସେବାର ଘରୋଇ ଉତ୍ପାଦନକୁ ଏହା ବଢ଼ାଇବ ଏବଂ ତାହାର ସହଜ ଯୋଗାଣକୁ ସୁବ୍ୟବସ୍ଥିତ କରିବ । ତେଣୁ, ଏହି ଅନୁମୋଦନ ଆତ୍ମନିର୍ଭର ଭାରତ ଲକ୍ଷ୍ୟ ହାସଲରେ ସହାୟକ ହୋଇପାରିବ ।
ପୃଷ୍ଠଭୂମି:
୧.ଜମ୍ମୁ-କଶ୍ମୀର ପୁନର୍ଗଠନ ଅଧିନିୟମ, ୨୦୧୯ ଅନୁସାରେ ତକ୍ରାଳୀନ ଜମ୍ମୁ-କଶ୍ମୀର ରାଜ୍ୟର ପୁନର୍ଗଠନର ପରିଣାମସ୍ୱରୂପ, କେନ୍ଦ୍ରଶାସିତ ଅଞ୍ଚଳ ଲଦାଖ  ୨୦୧୯ ଅକ୍ଟୋବର ୩୧ରେ ଅସ୍ତିତ୍ୱକୁ ଆସିଲା ।
୨. ଜମ୍ମୁ-କଶ୍ମୀର ପୁନର୍ଗଠନ ଅଧିନିୟମ, ୨୦୧୯ର ଧାରା ୮୫ ଅନୁସାରେ ଏକ ଉପଦେଷ୍ଟା କମିଟି ଗଠନ କରାଯାଇଥିଲା, ଯାହା ତକ୍ରାଳୀନ ଜମ୍ମୁ-କଶ୍ମୀର ରାଜ୍ୟର ସମ୍ପତ୍ତି ଓ ଦେଣନେଣର କେନ୍ଦ୍ରଶାସିତ ଅଞ୍ଚଳ ଜମ୍ମୁ-କଶ୍ମୀର ଓ କେନ୍ଦ୍ରଶାସିତ ଅଞ୍ଚଳ ଲଦାଖ ମଧ୍ୟରେ ବିଭାଜନ ସଂକ୍ରାନ୍ତରେ ସୁପାରିସ କରିବା ପାଇଁ ଉଦ୍ଦିଷ୍ଟ ଥିଲା । ଉକ୍ତ କମିଟି ଅନ୍ୟ ପ୍ରସଙ୍ଗ ସହିତ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ବିକଶ ନିଗମ ଲିମିଟେଡ  ଆଧାରରେ ଲଦାଖ ସମନ୍ୱିତ ଭିତ୍ତିଭୂମି ବିକାଶ ନିଗମ ଲିମିଟେଡ ସ୍ଥାପନ ଲାଗି ସୁପାରିସ କରିଥିଲା, ଯେଉଁଥିରେ ଲଦାଖର ସ୍ୱତନ୍ତ୍ର ଆବଶ୍ୟକତା ଅନୁସାରେ ବିଭିନ୍ନ ବିକାଶମୂଳକ କାର୍ଯ୍ୟକଳାପକୁ ପରିଚାଳନା ନିମନ୍ତେ ଉପଯୁକ୍ତ ଜନାଦେଶ ଦିଆଯାଇଛି ।
୩. ତଦନୁସାରେ, କେନ୍ଦ୍ରଶାସିତ ଅଞ୍ଚଳ ଲଦାଖ ଏହି ମନ୍ତ୍ରଣାଳୟକୁ କେନ୍ଦ୍ରଶାସିତ ଅଞ୍ଚଳ ଲଦାଖରେ ଉକ୍ତ ନିଗମର ପ୍ରତିଷ୍ଠା ନିମନ୍ତେ ଏକ ପ୍ରସ୍ତାବ ପଠାଇଥିଲା, ଯାହା ପାଇଁ ଏପ୍ରିଲ, ୨୦୨୧ରେ ଅର୍ଥ ମନ୍ତ୍ରଣାଳୟର ସ୍ଥାପନା ବ୍ୟୟ ସଂକ୍ରାନ୍ତ କମିଟି  ଦ୍ୱାରା ସୁପାରିସ କରାଯାଇଥିଲା ।
SR
(
କ୍ୟାବିନେଟ
ଖଣିଜ ସମ୍ପଦ କ୍ଷେତ୍ରରେ ସହଯୋଗ ଲାଗି ଭାରତ ଓ ଆର୍ଜେଣ୍ଟିନା ମଧ୍ୟରେ ବୁଝାମଣାକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଭାରତ ସରକାରଙ୍କ ଖଣି ମନ୍ତ୍ରଣାଳୟ ଓ ଆର୍ଜେଣ୍ଟିନା ଗଣରାଜ୍ୟର ଉତ୍ପାଦକତା ବିକାଶ ମନ୍ତ୍ରଣାଳୟର ଖଣିଜ ନୀତି ସଚିବାଳୟ ମଧ୍ୟରେ ସହଯୋଗ ସମ୍ବନ୍ଧୀୟ ଏକ ବୁଝାମଣାପତ୍ର ସ୍ବାକ୍ଷର କରାଯିବା ପ୍ରସ୍ତାବକୁ ଅନୁମୋଦନ କରାଯାଇଛି।
ଏହି ବୁଝାମଣାପତ୍ର ଖଣିଜ ସମ୍ପଦ କ୍ଷେତ୍ରରେ ସହଯୋଗ ଲାଗି ଏକ ସଂସ୍ଥାଗତ ବ୍ୟବସ୍ଥା ଉପଲବ୍ଧ କରାଇବ।
ଲିଥିୟମ ଉତ୍ତୋଳନ, ଖନନ ଏବଂ ଲାଭ ହାସଲ କରିବା, ବେସ ମେଟାଲ କ୍ଷେତ୍ରରେ ମିଳିତ ଉଦ୍ୟୋଗ ପ୍ରତିଷ୍ଠା କରିବାର ସମ୍ଭାବନା ଖୋଜିବା, ଆପୋସ ଲାଭ ନିମନ୍ତେ ରଣନୈତିକ ଦୃଷ୍ଟିରୁ ଗୁରୁତ୍ବପୂର୍ଣ୍ଣ ଖଣିଜ, ବୈଷୟିକ ଏବଂ ବୈଜ୍ଞାନିକ ସୂଚନା, ବିଚାର ଓ ଜ୍ଞାନର ବିନିମୟ, ପ୍ରଶିକ୍ଷଣ ଓ କ୍ଷମତା ନିର୍ମାଣ ତଥା ଖଣିଜ ଗତିବିଧି କ୍ଷେତ୍ରରେ ନିବେଶ ଓ ବିକାଶକୁ ପ୍ରୋତ୍ସାହନ ସମେତ ଖଣିଜ ଅନ୍ବେଷଣ ଓ ବିକାଶକୁ ପ୍ରୋତ୍ସାହନ ନିମନ୍ତେ ସହଯୋଗ ଜରିଆରେ ଗତିବିଧିକୁ ଆହୁରି ସୁଦୃଢ଼ କରିବା ହେଉଛି ଏହି ବୁଝାମଣାପତ୍ରର ଉଦ୍ଦେଶ୍ୟ। ଏହା ଜରିଆରେ ନବୋନ୍ମେଷର ଲକ୍ଷ୍ୟ ହାସଲ କରାଯାଇପାରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ଵଚ୍ଛ ସର୍ବେକ୍ଷଣ – 2020ର ଶୀର୍ଷ ସ୍ଥାନରେ ରହିଥିବା ସହରଗୁଡିକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ସ୍ଵଚ୍ଛ ସର୍ବେକ୍ଷଣ-2020ରେ ଶୀର୍ଷ ସ୍ଥାନ ପ୍ରାପ୍ତ କରିଥିବା ସହରଗୁଡିକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, “ସ୍ଵଚ୍ଛ ସର୍ବେକ୍ଷଣ-2020ରେ ଶୀର୍ଷ ସ୍ଥାନ ପ୍ରାପ୍ତ କରିଥିବା ସମସ୍ତ ସହରଗୁଡିକୁ ଅଭିନନ୍ଦନ । ସ୍ୱଚ୍ଛତାକୁ ସୁନିଶ୍ଚିତ କରିବା ଦିଗରେ ଉଦ୍ୟମକୁ ଆହୁରି ବୃଦ୍ଧି କରିବା ଦିଗରେ ଅନ୍ୟ ସହରଗୁଡିକ ମଧ୍ୟ ଅନୁପ୍ରାଣିତ ହୁଅନ୍ତୁ । ଏଭଳି ପ୍ରତିଯୋଗିତାମୂଳକ ଉତ୍ସାହ ସ୍ୱଚ୍ଛ ଭାରତ ମିଶନକୁ ମଜବୁତ କରିବା ସହିତ ଲକ୍ଷ ଲକ୍ଷ ଲୋକଙ୍କୁ ଲାଭ ଯୋଗାଇବ” ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଦେଶରେ ଗବେଷଣାକୁ ପ୍ରୋତ୍ସାହନ ଲାଗି ପିଏମଆରଏଫ ଯୋଜନାରେ ପରିବର୍ତ୍ତନ
• ଏହି ପରିବର୍ତ୍ତନ ଫଳରେ ଅଧିକ ଛାତ୍ରଛାତ୍ରୀ ପିଏମଆରଏଫ ଯୋଜନାରେ ଲାଭ ପାଇପାରିବେ : ଶ୍ରୀ ରମେଶ ପୋଖରିୟଲ ‘ନିଶଙ୍କ’
ଦେଶରେ ଗବେଷଣାକୁ ପ୍ରୋତ୍ସାହନ ଦେବା ଉଦ୍ଦେଶ୍ୟରେ ପ୍ରଧାନମନ୍ତ୍ରୀ ଗବେଷଣା ଫେଲୋସିପ ଯୋଜନାରେ ବିଭିନ୍ନ ସଂଶୋଧନ କରାଯାଇଥିବା କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟଲ ‘ନିଶଙ୍କ’ ଆଜି ଘୋଷଣା କରିଛନ୍ତି । ସେ କହିଛନ୍ତି ଯେ ଏହି ସଂଶୋଧନ ଫଳରେ ଏବେ ଯେକୌଣସି ମାନ୍ୟତାପ୍ରାପ୍ତ ସଂସ୍ଥାନ/ ବିଶ୍ୱବିଦ୍ୟାଳୟ ର ଛାତ୍ରଛାତ୍ରୀ ସର୍ବନିମ୍ନ 8 ସିଜିପିଏ କିମ୍ବ ତତୁଲ୍ୟ ସ୍କୋର ସହିତ 750 ଗେଟ ସ୍କୋର ପରିବର୍ତ୍ତେ 650 ସ୍କୋର ସହିତ ପିଏମଆରଏଫ ଯୋଜନାରେ ଗବେଷଣା ବୃତ୍ତି ପାଇବାକୁ ଯୋଗ୍ୟ ବିବେଚିତ ହୋଇପାରିବେ ।
ମନ୍ତ୍ରୀ ସୂଚନା ଦେଇଥିଲେ ଯେ ବର୍ତ୍ତମାନ ପ୍ରତ୍ୟକ୍ଷ ଏବଂ ଲାଟେରାଲ ପ୍ରବେଶିକା ମାଧ୍ୟମରେ ନାମଲେଖା ଯାଇପାରିବ। ଲାଟେରାଲ ପ୍ରବେଶିକା ମାଧ୍ୟମରେ ପିଏମଆରଏଫ ଅନୁଦାନପ୍ରାପ୍ତ ସଂସ୍ଥାନରେ ପିଏଚଡି କରୁଥିବା ଛାତ୍ରଛାତ୍ରୀମାନେ ନୂଆ ଗାଇଡଲାଇନ ଅନୁସାରେ ଗବେଷଣା ନିମନ୍ତେ ଆବେଦନ କରିପାରିବେ । ଶ୍ରୀ ପୋଖରିୟଲ ଆହୁରି କହିଥିଲେ ଯେ ଏନଆଇଆରଏଫର ସାମଗ୍ରିକ ରାଙ୍କିଙ୍ଗ ଅନୁଯାୟୀ ଶୀର୍ଷେ 25ଟି ସଂସ୍ଥାନରେ ସ୍ଥାନିତ ଏନଆଇଟିଗୁଡ଼ିକ ପିଏମଆରଏଫ ଅନୁଦାନପ୍ରାପ୍ତ ସଂସ୍ଥାନ ହୋଇପାରିବ । ମନ୍ତ୍ରୀ ଆଶା ବ୍ୟକ୍ତ କରିଥିଲେ ଯେ ଏହି ପରିବର୍ତ୍ତନ ଅଧିକ ସଂଖ୍ୟକ ଛାତ୍ରଛାତ୍ରୀଙ୍କୁ ପ୍ରଧାନମନ୍ତ୍ରୀ ଗବେଷଣା ଫେଲୋସିପ ଯୋଜନାର ଲାଭ ପାଇବାକୁ ଯୋଗ୍ୟ ବିବେଚିତ କରିବ।
https://twitter.com/DrRPNishank/status/1258340738502361088?s=19
ସେ ଆହୁରି ସୂଚନା ଦେଇଥିଲେ ଯେ ଗବେଷଣାକୁ ପ୍ରୋତ୍ସାହନ ଦେବା ଲାଗି ମନ୍ତ୍ରଣାଳୟରେ “ଗବେଷଣା ଓ ନବୋନ୍ମେଷ” ନାମକ ଆଉ ଏକ ସମର୍ପିତ ଡିଭିଜନ ଖୋଲାଯାଇଛି । ମାନବ ସମ୍ବଳ ବିକାଶ ମନ୍ତ୍ରଣାଳୟର ବିଭିନ୍ନ ସଂସ୍ଥାନରେ ଗବେଷଣା କାର୍ଯ୍ୟ ଅନୁଧ୍ୟାନ କରୁଥିବା ଜଣେ ନିର୍ଦ୍ଦେଶକ ଏହି ଡିଭିଜନର ଅଧ୍ୟକ୍ଷ ରହିବେ । କେନ୍ଦ୍ରମନ୍ତ୍ରୀ ଆହୁରି କହିଥିଲେ ଯେ ଦେଶର ବିଭିନ୍ନ ଉଚ୍ଚଶିକ୍ଷା ସଂସ୍ଥାନରେ ଉନ୍ନତମାନର ଗବେଷଣା ନିମନ୍ତେ ପିଏମଆରଏଫ ଯୋଜନାର ଡିଜାଇନ କରାଯାଇଛି । ଏହି ଯୋଜନା 2018-19 ବଜେଟରେ ଘୋଷଣା କରାଯାଇଥିଲା। ସମସ୍ତ ଆଇଆଇଟି, ଆଇଜର, ବେଙ୍ଗାଲୁରୁସ୍ଥିତ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ସାଇନ୍ସ, ଶୀର୍ଷ କେନ୍ଦ୍ରୀୟ ବିଶ୍ୱବିଦ୍ୟାଳୟ ପିଏମଆରଏଫ ଯୋଜନାର ସୁବିଧା ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ କେନ୍ଦ୍ର ମନ୍ତ୍ରୀ ଶ୍ରୀ ସତ୍ୟବ୍ରତ ମୁଖାର୍ଜୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ କେନ୍ଦ୍ର ମନ୍ତ୍ରୀ ଶ୍ରୀ ସତ୍ୟବ୍ରତ ମୁଖାର୍ଜୀଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପୂର୍ବତନ କେନ୍ଦ୍ର ମନ୍ତ୍ରୀ ଶ୍ରୀ ସତ୍ୟବ୍ରତ ମୁଖାର୍ଜୀଙ୍କ ବିୟୋଗରେ ଦୁଃଖିତ । ପଶ୍ଚିମବଙ୍ଗରେ ବିଜେପି ନିର୍ମାଣରେ ସେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥିଲେ । ନିଜ ଆଇନଗତ କୌଶଳ ସାଙ୍ଗକୁ ବୁଦ୍ଧିମତା ପାଇଁ ସେ ସମ୍ମାନିତ ଥିଲେ । ତାଙ୍କ ପରିବାର ପ୍ରତି ସମବେଦନା । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରଥଯାତ୍ରା ଅବସରରେ ସଭିଁଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରଥଯାତ୍ରା ଅବସରରେ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି ।
ଭାରତୀୟ ସଂସ୍କୃତିରେ ରଥଯାତ୍ରାର ମହତ୍ତ୍ୱ ଉପରେ ଶ୍ରୀ ମୋଦୀ ଏକ ଭିଡିଓ ମଧ୍ୟ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ରଥଯାତ୍ରା ଅବସରରେ ସମସ୍ତଙ୍କୁ ଶୁଭେଚ୍ଛା । ଏହି ପବିତ୍ର ଦିବସ ପାଳନ ଅବସରରେ ପ୍ରଭୁ ଜଗନ୍ନାଥଙ୍କ ଐଶ୍ୱରୀୟ ଯାତ୍ରା ଆମ ସମସ୍ତଙ୍କ ଜୀବନକୁ ସ୍ୱାସ୍ଥ୍ୟ, ସୁଖ ଏବଂ ଆଧ୍ୟତ୍ମିକତାରେ ପରିପୂର୍ଣ୍ଣ କରୁ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଣ୍ଡିତ ଦୀନ୍ ଦୟାଲ ଉପାଧ୍ୟାୟଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଣ୍ଡିତ ଦୀନ୍ ଦୟାଲ ଉପାଧ୍ୟାୟଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ପଣ୍ଡିତ ଦୀନ୍ ଦୟାଲ ଉପାଧ୍ୟାୟ ଜୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରୁଛି । ଅନ୍ତ୍ୟୋଦୟ ଉପରେ ତାଙ୍କର ଗୁରୁତ୍ୱ ଏବଂ ଗରୀବଙ୍କ ସେବା ଆମକୁ ପ୍ରେରଣା ଯୋଗାଇଥାଏ । ସେ ଜଣେ ଅସାଧାରଣ ଚିନ୍ତକ ତଥା ବୁଦ୍ଧିଜୀବୀ ଭାବରେ ମଧ୍ୟ ସ୍ମରଣୀୟ ଅଟନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶ ମେଣ୍ଟ ଦଳର ନେତାମାନଙ୍କୁ ସାକ୍ଷାତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଇ ଦିନିଆ ବାଂଲାଦେଶ ଗସ୍ତ ଅବସରରେ 14ଟି ଦଳର ମେଣ୍ଟ ନେତାମାନଙ୍କ ସହିତ ଆବାହକଙ୍କୁ ସାକ୍ଷାତ କରିଥିଲେ। ଦୁଇ ଦେଶ ମଧ୍ୟରେ ସମ୍ପର୍କକୁ ସୁଦୃଢ଼ କରିବା ଲାଗି ଦ୍ୱିପାକ୍ଷିକ ସମ୍ପର୍କର ବ୍ୟାପକ ପ୍ରସଙ୍ଗ ଉପରେ କେନ୍ଦ୍ରିତ ଆଲୋଚନା କରାଯାଇଥିବା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏନଡିଏ ସରକାରଙ୍କ ପ୍ରତିଟି ପଦକ୍ଷେପ ନାରୀଶକ୍ତିର ଅସୀମ ଦକ୍ଷତାରେ ଆମ ବିଶ୍ୱାସକୁ ଦର୍ଶାଏ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତ ୯ ବର୍ଷରେ ମହିଳା ସଶକ୍ତୀକରଣ ପାଇଁ ନିଆଯାଇଥିବା ପଦକ୍ଷେପ ବାବଦରେ ଆଲେଖ୍ୟ, ଭିଡିଓ, ଗ୍ରାଫିକ୍ସ ଏବଂ ସୂଚନାକୁ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଏନଡିଏ ସରକାରଙ୍କ ପ୍ରତିଟି ପଦକ୍ଷେପ ନାରୀଶକ୍ତିର ଅସୀମ ଦକ୍ଷତାରେ ଆମର ବିଶ୍ୱାସକୁ ଦର୍ଶାଏ । ସେମାନଙ୍କ ସ୍ୱପ୍ନ ଏକ ମଜଭୁତ, ସମାବେଶୀ ଏବଂ ଉଜ୍ଜ୍ୱଳ ଭାରତର ନିର୍ମାଣ କରୁଛି । ୯ ବର୍ଷରେ ମହିଳାଙ୍କ ନେତୃତ୍ୱରେ ବିକାଶ ଉପରେ ଆକର୍ଷଣୀୟ ବିଷୟବସ୍ତୁ ଦେଖିବା ପାଇଁ ନମୋ ଆପ୍ ଦେଖନ୍ତୁ ।’
SR
(
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ଅମୃତ ୨.୦ରେ ଓଡିଶାର ଭାଗ ୧୩୬୩ କୋଟି
ଅମୃତ ୨.୦ ପ୍ରକଳ୍ପ ଗୁଡିକ ନିମନ୍ତେ ୬୬,୭୫୦ କୋଟି ଟଙ୍କାର କେନ୍ଦ୍ରୀୟ ଆବଂଟନ ବିତରଣ କରା ଯାଇଛି
ବାସଗୃହ ଏବଂ ସହର ବ୍ୟାପାର ରାଷ୍ଟ୍ର ମନ୍ତ୍ରୀ, ଶ୍ରୀ କୌଶଳ କିଶୋର ଆଜି ରାଜ୍ୟସଭାରେ ଏକ ପ୍ରଶ୍ନର ଲିଖିତ ଉତର ମାଧ୍ୟମରେ ଏହି ସୂଚନା ଦେଇଛନ୍ତି ଯେ, କାୟାକଳ୍ପ ଏବଂ ସହରୀ ପରିବର୍ତନ ନିମନ୍ତେ ଅଟଳ ମିଶନ ୨.୦  ଯୋଜନା, ୧ ଅକ୍ଟୋବର, ୨୦୨୧ରୁ ପାଂଚ ବର୍ଷର ଅବଧି ନିମନ୍ତେ ଆରମ୍ଭ ହୋଇ ଯାଇଛି, ଅର୍ଥାତ୍ ବିତୀୟ ବର୍ଷ ୨୦୨୧- ୨୨ରୁ ୨୦୨୫ -୨୬ ପର୍ଯ୍ୟନ୍ତ ଏହା କାର୍ଯ୍ୟ କରିବ ।
ଅମୃତ ୨.୦ ଅଧିନରେ ରାଜ୍ୟ / କେନ୍ଦ୍ର ଶାସିତ ପ୍ରଦେଶ ଗୁଡିକୁ ସମ୍ପୂର୍ଣ୍ଣ ମିଶନ ଅବଧି ନିମନ୍ତେ ପୁଞ୍ଜି ଆବଂଟନ କରା ଯାଇଛି । ଅମୃତ ୨.୦ ଅଧୀନରେ ରାଜ୍ୟ / କେନ୍ଦ୍ର ଶାସିତ ଅଂଚଳକୁ ଆବଂଟିତ କେନ୍ଦ୍ରୀୟ ସହାୟତା ଏବଂ ଯେଉଁ ପରିମାଣରେ ଅର୍ଥ ପ୍ରଦାନ କରା ଯାଇଛି ସେ ସମ୍ପର୍କରେ ସମ୍ପୂର୍ଣ୍ଣ ବିବରଣୀ ଅନୁବନ୍ଧରେ ଉଲ୍ଲେଖ ରହିଛି । ଏବେ ସୁଦ୍ଧା ଅମୃତ ୨.୦ ଅଧିନରେ ପ୍ରଦାନ କରା ଯାଇଥିବା ପାଣ୍ଠିକୁ ନେଇ କୌଣସି ବ୍ୟବହାର ପ୍ରମାଣ ପତ୍ର ପ୍ରାପ୍ତ ହୋଇ ନାହିଁ ।
ଓଡିଶାର ପ୍ରକଳ୍ପ ଗୁଡିକ ନିମନ୍ତେ କେନ୍ଦ୍ରର ଆବଂଟନ ୧,୩୬୩ କୋଟି ଟଙ୍କା ରହିଥିବା ବେଳେ ବିଭିନ୍ନ ବର୍ଗରେ ମୋଟ ୧୮୪ କୋଟି ଟଙ୍କା ପ୍ରଦାନ କରା ଯାଇଛି ।
ଅମୃତ ୨.୦ ପ୍ରକଳ୍ପ ଗୁଡିକ ନିମନ୍ତେ ୬୬,୭୫୦ କୋଟି ଟଙ୍କାର କେନ୍ଦ୍ରୀୟ ଆବଂଟନର ସମାନ ଫର୍ମୁଲାକୁ / ପଦ୍ଧତିକୁ ବ୍ୟବହାର କରି ରାଜ୍ୟ / କେନ୍ଦ୍ର ଶାସିତ ପ୍ରଦେଶ ଗୁଡିକ ମଧ୍ୟରେ ଅର୍ଥ ବିତରିତ କରା ଯାଇଛି, ଯେଉଁଥିରେ ସହରୀ ଜନ ସଂଖ୍ୟା  ଏବଂ ପ୍ରତ୍ୟେକ ରାଜ୍ୟ / କେନ୍ଦ୍ର ଶାସିତ ପ୍ରଦେଶ କ୍ଷେତ୍ରକୁ ୯୦: ୧୦ ଅନୁପାତରେ ଗୁରୁତ୍ୱ  ପ୍ରଦାନ କରା ଯାଇଛି । ସେହି ଅନୁସାରେ କର୍ଣ୍ଣାଟକ, ଗୁଜରାଟ, ମଧ୍ୟ ପ୍ରଦେଶ, ଉତର ପ୍ରଦେଶ ଏବଂ ପଶ୍ଚିମ ବଙ୍ଗ ରାଜ୍ୟକୁ ପ୍ରକଳ୍ପର ଉପାଦାନ ନିମନ୍ତେ ଯଥାକ୍ରମେ : ୪.୬୧୫ କୋଟି ଟଙ୍କା , ୪,୫୦୦ କୋଟି ଟଙ୍କା, ୪,୦୪୫ କୋଟି ଟଙ୍କା, ୮,୧୪୫ କୋଟି ଟଙ୍କା ଏବଂ ୩,୬୫୦ କୋଟି ଟଙ୍କା ଆବଂଟିତ କରା ଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଗ୍ରୁପ୍ କ୍ୟାପଟେନ୍ ବରୁଣ ସିଂହଙ୍କ ଦେହାନ୍ତରେ ସମବେଦନା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗ୍ରୁପ୍ କ୍ୟାପଟେନ୍ ବରୁଣ ସିଂହଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଗ୍ରୁପ୍ କ୍ୟାପଟେନ୍ ବରୁଣ ସିଂହ ଗର୍ବ, ବୀରତ୍ୱ ଏବଂ ଅତ୍ୟଧିକ ବୃତ୍ତିଗତ କାର୍ଯ୍ୟ ମାଧ୍ୟମରେ ଦେଶର ସେବା କରିଥିଲେ । ତାଙ୍କର ଦେହାନ୍ତ ହେତୁ ମୁଁ ଅତ୍ୟଧିକ ଦୁଃଖିତ । ଜାତି ପ୍ରତି ତାଙ୍କର ସେବା କଦାପି ଭୁଲିହେବ ନାହିଁ । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗଣତନ୍ତ୍ର ପାଇଁ ଦ୍ୱିତୀୟ ସମ୍ମିଳନୀର ନେତୃତ୍ୱ-ସ୍ତରୀୟ ସାଧାରଣ ସଭାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ମନ୍ତବ୍ୟ
ନମସ୍କାର!
ମୁଁ ଆପଣଙ୍କୁ ଭାରତର ୧.୪ ବିଲିୟନ ଲୋକଙ୍କ ତରଫରୁ ଅଭିନନ୍ଦନ ଜଣାଉଛି ।
ର୍ନିବାଚିତ ନେତାଙ୍କ ଧାରଣା ଅବଶିଷ୍ଟ ବିଶ୍ୱର ବହୁ ପୂର୍ବରୁ ପ୍ରାଚୀନ ଭାରତରେ ଏକ ସାଧାରଣ ବୈଶିଷ୍ଟ୍ୟ ଥିଲା । ଆମର ପ୍ରାଚୀନ ମହାକାବ୍ୟ ମହାଭାରତରେ ନାଗରିକମାନଙ୍କର ପ୍ରଥମ କର୍ତ୍ତବ୍ୟ ସେମାନଙ୍କର ନେତା ବାଛିବା ବୋଲି ବର୍ଣ୍ଣନା କରାଯାଇଛି ।
ଆମର ପବିତ୍ର ବେଦରେ, ପରାମର୍ଶଦାତା ସଂସ୍ଥା ଦ୍ୱାରା ପରିଚାଳିତ ରାଜନୈତିକ ଶକ୍ତି ବିଷୟରେ ବ୍ୟାପକ ଭାବରେ କୁହାଯାଇଛି । ପ୍ରାଚୀନ ଭାରତରେ ଗଣତନ୍ତ୍ର ରାଜ୍ୟଗୁଡିକ ବିଷୟରେ ମଧ୍ୟ ଅନେକ ଐତିହାସିକ ସନ୍ଦର୍ଭ ଅଛି, ଯେଉଁଠାରେ ଶାସକମାନେ ବଂଶାନୁକ୍ରମିକ ନଥିଲେ । ଭାରତ ପ୍ରକୃତରେ ଗଣତନ୍ତ୍ରର ମାତା ଅଟେ ।
ମାନ୍ୟଗଣ୍ୟ,
ଗଣତନ୍ତ୍ର କେବଳ ଏକ ସ୍ଥାପତ୍ୟ ନୁହେଁ; ଏହା ମଧ୍ୟ ଏକ ଆବେଗ । ଏହା ବିଶ୍ୱାସ ଉପରେ ଆଧାରିତ ଯେ ପ୍ରତ୍ୟେକ ମନୁଷ୍ୟର ଆବଶ୍ୟକତା ଏବଂ ଆକାଂକ୍ଷା ସମାନ ଗୁରୁତ୍ୱପୂର୍ଣ୍ଣ । ସେଥିପାଇଁ, ଭାରତରେ ଆମର ମାର୍ଗଦର୍ଶକ ଦର୍ଶନ ହେଉଛି ସବକା ସାଥ, ସବକା ବିକାଶ, ଯାହାର ଅର୍ଥ ହେଉଛି ‘ଅନ୍ତର୍ଭୂକ୍ତ ଅଭିବୃଦ୍ଧି ପାଇଁ ଏକତ୍ର ପ୍ରୟାସ' ।
ଜୀବନ ଶୈଳୀରେ ପରିବର୍ତ୍ତନ ମାଧ୍ୟମରେ ଜଳବାୟୁ ପରିବର୍ତ୍ତନକୁ ମୁକାବିଲା କରିବା, ଠିକଣା ବିତରଣ ମାଧ୍ୟମରେ ଜଳ ସଂରକ୍ଷଣ କରିବା କିମ୍ବା ସମସ୍ତଙ୍କୁ ସ୍ୱଚ୍ଛ ରନ୍ଧନ ଗ୍ୟାସ ଯୋଗାଇବା ଆମର ପ୍ରୟାସ, ପ୍ରତ୍ୟେକ ପଦକ୍ଷେପ ଭାରତର ନାଗରିକଙ୍କ ସାମୂହିକ ପ୍ରୟାସ ଦ୍ୱାରା ପରିଚାଳିତ ।
କୋଭିଡ୍ -୧୯ ସମୟରେ ଭାରତର ପଦକ୍ଷେପ ଲୋକମାନଙ୍କ ଦ୍ୱାରା ପରିଚାଳିତ ହୋଇଥିଲା । ସେମାନେ ହିଁ ୨ ବିଲିୟନରୁ ଅଧିକ ମେଡ୍ ଇନ୍ ଇଣ୍ଡିଆ ଟିକା ଦେବା ସମ୍ଭବ କରିଥିଲେ । ଆମର “ଟିକା ମୈତ୍ରୀ” ପଦକ୍ଷେପ ବିଶ୍ୱରେ ଲକ୍ଷ ଲକ୍ଷ ଟିକା ବାଣ୍ଟିଛି ।
ଏହା ମଧ୍ୟ “ବସୁଧୈବ କୁଟୁମ୍ବକମ୍” ର ଗଣତାନ୍ତ୍ରିକ ଆବେଗ ଦ୍ୱାରା ପରିଚାଳିତ ହୋଇଥିଲା - ଗୋଟିଏ ବିଶ୍ୱ, ଗୋଟିଏ ପରିବାର, ଗୋଟିଏ ଭବିଷ୍ୟତ ।
ମାନ୍ୟଗଣ୍ୟ,
ଗଣତନ୍ତ୍ରର ଗୁଣ ବିଷୟରେ ଅନେକ କିଛି କହିବାକୁ ଅଛି, କିନ୍ତୁ ମୋତେ ଏତିକି କହିବାକୁ ଦିଅ: ଭାରତ, ଅନେକ ବିଶ୍ୱସ୍ତରୀୟ ଆହ୍ୱାନ ସତ୍ତ୍ୱେ ଆଜି ଦ୍ରୁତ ଗତିରେ ବୃଦ୍ଧି ପାଉଥିବା ପ୍ରମୁଖ ଅର୍ଥନୀତି । ଗଣତନ୍ତ୍ର ପାଇଁ ଏହା ହେଉଛି ସର୍ବୋତ୍ତମ ବିଜ୍ଞାପନ । ଏହା ନିଜେ କହିଛି ଯେ ଗଣତନ୍ତ୍ର ବିତରଣ ହୋଇପାରିବ ।
ଏହି ଅଧିବେଶନର ଅଧ୍ୟକ୍ଷତା ପାଇଁ ରାଷ୍ଟ୍ରପତି ୟୁନ୍ଙ୍କୁ ଧନ୍ୟବାଦ
ଏବଂ ଆପଣଙ୍କ ଉପସ୍ଥିତି ପାଇଁ ସମସ୍ତ ମାନ୍ୟଗଣ୍ୟ ନେତୃମଣ୍ଡଳୀଙ୍କୁ ଧନ୍ୟବାଦ
ଅନେକ ଅନେକ ଧନ୍ୟବାଦ
HS
(